Συντεταγμένες: 29°34′35.40″N 35°25′11.74″E﻿ / ﻿29.5765000°N 35.4199278°E﻿ / 29.5765000; 35.4199278

Η **Ουάντι Ραμ** (αραβικά: وادي رم‎ *Wadi Ramm),* γνωστή επίσης και ως **Κοιλάδα της Σελήνης** (αραβικά: وادي القمر‎ *Wādī al-Qamar*), είναι κοιλάδα από ψαμμίτη και γρανίτη στη νότια Ιορδανία. Βρίσκεται 60 χιλιόμετρα ανατολικά της Άκαμπα και είναι η μεγαλύτερη ουάντι (κοιλάδα) στην Ιορδανία. 

Η προστατευόμενη περιοχή Ουάντι Ραμ χαρακτηρίστηκε μνημείο παγκόσμιας κληρονομιάς της UNESCO το 2011.

Ονομασία
--------

Η **Ουάντι Ραμ** πήρε πιθανότατα το όνομά της από την αρχική ονομασία της Ατλαντίδας της Ερήμου (Ιράμ).

Ιστορία
-------

 Κατασκήνωση στην έρημο για τουρίστες στην Ουάντι Ραμ
 Πετρογλυφικά στην Ουάντι Ραμ
Η Ουάντι Ραμ κατοικήθηκε από πολλούς πολιτισμούς από τους προϊστορικούς χρόνους, συμπεριλαμβανομένων των Ναβαταίων, οι οποίοι άφησαν το σημάδι τους στην περιοχή με τη μορφή πετρογλυφικών, επιγραφών και ναού. 

Στη Δύση, η Ουάντι Ραμ ίσως είναι πιο γνωστή για τη σύνδεσή της με τον Βρετανό αξιωματικό Τόμας Έντουαρντ Λώρενς, ο οποίος πέρασε αρκετές φορές κατά τη διάρκεια της Αραβικής Επανάστασης κατά το 1917-18. Τη δεκαετία του '80, ένας από τους βράχους στην Ουάντι Ραμ, αρχικά γνωστός ως Τζαμπάλ αλ-Μαζμάρ (*Το βουνό της πανούκλας*), ονομάστηκε "Οι Επτά Πυλώνες της Σοφίας", όπως αναφέρονταν από τον Λώρενς στο βιβλίο του, που γράφτηκε μετά τον πόλεμο, αν και οι "Επτά Πυλώνες", που αναφέρονται στο βιβλίο, δεν έχουν καμία σχέση με την Ουάντι Ρουμ. 

Η ανακάλυψη του ναού των Ναβαταίων το 1933 για λίγο έκανε και πάλι δημοφιλή την έρημο. Μια γαλλική ομάδα αρχαιολόγων ολοκλήρωσε τις ανασκαφές το 1997.

Γεωγραφία
---------

Η περιοχή επικεντρώνεται στην κύρια κοιλάδα Ουάντι Ραμ. Το μεγαλύτερο υψόμετρο στην Ιορδανία είναι το Τζαμπάλ Ουμ αντ Ντάμι στα 1.840 μέτρα ύψος, 30 χιλιόμετρα νότια του χωριού Ουάντι Ραμ. Εντοπίστηκε αρχικά από τον Ντιφαλάχ Ατίγκ, έναν Βεδουίνο της φυλής Ζαλαμπία από τη Ραμ. Με καθαρό ουρανό και ορίζοντα, διακρίνεται μέχρι και η Ερυθρά Θάλασσα και τα σύνορα της Σαουδικής Αραβίας από την κορυφή.

Το Τζαμπάλ Ραμ, σε υψόμετρο 1.734 μέτρα από τη στάθμη της θάλασσας, είναι η δεύτερη υψηλότερη κορυφή στην Ιορδανία και η υψηλότερη κορυφή στην κεντρική Ραμ, ακριβώς πάνω από την κοιλάδα, απέναντι από το Τζεμπέλ ουμ Ισρίν, που είναι πιθανώς ένα μέτρο χαμηλότερο.

Το φαράγγι Καζάλι στην Ουάντι Ραμ είναι ο τόπος, που βρέθηκαν πετρογλυφικά χαραγμένα στα τείχη σπηλαίου, που απεικονίζουν ανθρώπους και αντιλόπες, τα οποία χρονολογούνται από την εποχή των Θαμούδ. Το ίδιο το χωριό Ουάντι Ραμ αποτελείται από εκατοντάδες Βεδουίνους κατοίκους με σκηνές και τσιμεντένιες κατοικίες, καθώς και τα τετράτροχα οχήματά τους, ένα σχολείο για αγόρια και ένα για κορίτσια, λίγα καταστήματα, ενώ αποτελεί και την έδρα της Περιπόλου της Ερήμου. 

Πρόσφατα, δημιουργήθηκε επιτυχώς οικοσύστημα αεικαλλιέργειας στην Ουάντι Ραμ.

Τουρισμός
---------

Οι σκηνές της ερήμου στον *Λώρενς της Αραβίας* το 1962 εκτόξευσαν στα ύψη την τουριστική βιομηχανία της Ιορδανίας. 

Η Ουάντι Ραμ είναι από τα πιο δημοφιλή τουριστικά αξιοθέατα της Ιορδανίας και προσελκύει αρκετούς ξένους τουρίστες. Αποτελεί την πατρίδα της φυλής Ζαλαμπία, η οποία ανέπτυξε τουρισμό με βάση την περιπέτεια και το περιβάλλον και υπηρεσίες σε όλη την προστατευόμενη περιοχή. Παρέχουν περιηγήσεις, οδηγούς, διαμονή και εγκαταστάσεις. Διαχειρίζονται επίσης εστιατόρια και μικρά καταστήματα στα χωριά, που παρέχουν γεύματα και βασικές προμήθειες για τους επισκέπτες. Οι υπηρεσίες οδηγών περιλαμβάνουν έμπειρους οδηγούς ορειβασίας και πεζοπορίας, που έχουν απαράμιλλη γνώση της περιοχής και συχνά μιλούν άπταιστα μία ή παραπάνω γλώσσες. Η χρήση τοπικών οδηγών και υπηρεσιών αποφέρει πολλά οφέλη στην προστατευόμενη περιοχή. Συγκεκριμένα, επιτρέπει στους ανθρώπους να συνεχίσουν να κερδίζουν τα προς το ζην από τη γη και βοηθούν να διασφαλιστεί ότι η προστατευόμενη περιοχή θα προστατεύεται πάντα.

Οι δημοφιλείς δραστηριότητες στο έρημο περιβάλλον περιλαμβάνουν περιηγήσεις 4x4, βόλτες με καμήλες, κάμπινγκ κάτω από τα αστέρια, ιππασία με αραβικά άλογα, πεζοπορία και αναρρίχηση μεταξύ των τεράστιων πετρωμάτων. Οι ταξιδιώτες, που διαμένουν στην περιοχή, μπορούν να διανυκτερεύσουν σε καταυλισμούς Βεδουίνων στην έρημο και ξενοδοχεία-*γκλάμπινγκ*. Οι πεζοπόροι και περιπετειώδεις ταξιδιώτες μπορούν επίσης να επιλέξουν να κατασκηνώσουν σε εξωτερικούς χώρους κάτω από τα αστέρια. 

Οι δίδυμες Ντίμα και Λάμα Χατάμπ οργανώνουν ετήσιο μαραθώνιο στην περιοχή, που ονομάζεται Τζαμπάλ Ισρίν.

Αναρρίχηση
----------

 Ορειβάτης στην Τζαμπάλ Ραμ
Οι ντόπιοι Βεδουίνοι έχουν αναρριχηθεί στα βουνά από ψαμμίτη της κοιλάδας για πολλές γενιές. Πολλοί από τους "δρόμους των Βεδουίνων" έχουν ανακαλυφθεί ξανά και έχουν καταγραφεί από τους σύγχρονους ορειβάτες.

Το 1949, ο Σεΐχ Χαμντάν οδήγησε επιθεωρητές στην κορυφή Τζαμπάλ Ραμ. Η πρώτη καταγεγραμμένη ευρωπαϊκή ανάβαση του Τζαμπάλ Ραμ πραγματοποιήθηκε τον Νοέμβριο του 1952.

Τοποθεσία κινηματογραφικών γυρισμάτων
-------------------------------------

Η περιοχή έχει χρησιμοποιηθεί ως τόπος γυρισμάτων σε πολλές ταινίες. Οι δημιουργοί προσελκύονται ιδιαίτερα για την κινηματογράφηση ταινιών επιστημονικής φαντασίας, των οποίων το σενάριο λαμβάνει χώρα στον πλανήτη Άρη.

* *Ο Λόρενς της Αραβίας* - Ο Ντέιβιντ Λιν γύρισε μεγάλο μέρος αυτής της ταινίας του 1962 επί τόπου στην Ουάντι Ραμ.
* *Ο Κόκκινος Πλανήτης* - Η κοιλάδα χρησιμοποιήθηκε ως επιφάνεια του Άρη σε αυτήν την ταινία του 2000 .
* *Πάθος στην έρημο* - Η περιοχή χρησιμοποιήθηκε επίσης για σκηνές σε αυτήν την ταινία του 1998.
* *The Face* - Ταινία του BBC. Αναρρίχηση, με τους πρωτοπόρους Τόνι Χάουαρντ και Ντι Τέιλορ.
* *Transformers: Η εκδίκηση των ηττημένων* - Ήταν η "Αίγυπτος" της ταινίας.
* *The Frankincense Trail* - σκηνές από τρένο και αεροφωτογραφήσεις.
* *Προμηθέας* - σκηνές για τον εξωγήινο πλανήτη
* *Krrish 3* - Το τραγούδι του Μπόλιγουντ *Dil Tu Hi Bataa* γυρίστηκε εν μέρει σε τοποθεσίες στην Ουάντι Ραμ.
* *Μάιος το καλοκαίρι* - μια ταινία της Cherien Dabis, που παρουσιάστηκε στο Φεστιβάλ Κινηματογράφου Sundance 2013. Τα μεγάλα πλάνα της Ουάντι Ρουμ θέτουν το σκηνικό για την ταινία, είναι ένα μέρος όπου η πρωταγωνίστρια βρίσκει την ηρεμία μακριά από τον κόσμο και μέσα της.
* *Οι τελευταίες μέρες στον Άρη* - Γυρίστηκε στην Ουάντι Ρουμ για εξωτερικές λήψεις της επιφάνειας του πλανήτη το 2013.
* *Η Διάσωση* - Τα γυρίσματα για την ταινία του Ρίντλεϊ Σκοτ ξεκίνησαν τον Μάρτιο του 2015, για λήψεις που αντιστοιχούσαν στην επιφάνεια του Άρη. Ο Ματ Ντέιμον δήλωσε για την τοποθεσία:


|  |  |  |
| --- | --- | --- |
| « | Έμεινα άναυδος με την περιοχή. Ήταν πολύ, πολύ ιδιαίτερη. Ένα από τα πιο φαντασμαγορικά και όμορφα μέρη, που έχω δει ποτέ. Δε συγκρίνεται με ο,τιδήποτε άλλο πουθενά αλλού στη Γη. |  » |

* *Theeb* - Γυρίστηκε κυρίως στην Ουάντι Ρουμ, καθώς και στην Ουάντι Αραμπά.
* *Rogue One: A Star Wars Story*, που χρησιμοποιείται για σκηνές της Τζέντα.
* Ηχογράφηση του βραζιλιάνικου άλμπουμ Deserto de Revelação το 2017.
* *Αλαντίν*, ριμέικ το 2019 της ταινίας κινουμένων σχεδίων Ντίσνεϊ του 1992 με το ίδιο όνομα.
* *Star Wars: Skywalker Η άνοδος (2019)*, χρησιμοποιείται για τον έρημο πλανήτη Πασαάνα.
* *Dune* (2021), χρησιμοποιείται ως τοποθεσία για τον έρημο πλανήτη Αρράκις. Δήλωσε ο πρωταγωνιστής Τιμοτέ Σαλαμέ για την Ουάντι Ραμ:


|  |  |  |
| --- | --- | --- |
| « | Αυτό το κομμάτι της Ουάντι Ραμ σου εμπνέει τόσο μεγάλο δέος, που αφήνεσαι και νομίζεις ότι σε κυνηγάει ο λόφος πέρα στο βάθος. |  » |

* *Aadujeevitham* - Οι σκηνές της ερήμου της ταινίας στα μαλαγιαλάμ του 2020 γυρίστηκαν κυρίως σε τοποθεσίες στην Ουάντι Ραμ.

Συλλογή φωτογραφιών
-------------------

* Θέα από την κορυφή του Τζαμπάλ ΡαμΘέα από την κορυφή του Τζαμπάλ Ραμ
* Ο σχηματισμός του βράχου «Επτά πυλώνες της σοφίας»Ο σχηματισμός του βράχου «Επτά πυλώνες της σοφίας»
* Θαμουδικές επιγραφέςΘαμουδικές επιγραφές
* Ναός των ΝαβαταίωνΝαός των Ναβαταίων
* Σχηματισμός ψαμμίτηΣχηματισμός ψαμμίτη
* ΈρημοςΈρημος
* Το κέντρο επισκεπτών του Ουάντι ΡαμΤο κέντρο επισκεπτών του Ουάντι Ραμ
* Το 2011Το 2011
* ΒουνόΒουνό
* Βράχοι και καταυλισμοί ΒεδουίνωνΒράχοι και καταυλισμοί Βεδουίνων
* Φυτά σε ξηρό τοπίοΦυτά σε ξηρό τοπίο
* Φαράγγι ΚαζάλιΦαράγγι Καζάλι

Παραπομπές
----------

1. ↑  Mannheim, Ivan (1 Δεκεμβρίου 2000). *Jordan Handbook*. Footprint Travel Guides. σελ. 293. ISBN 978-1-900949-69-9. Ανακτήθηκε στις 30 Μαΐου 2012.
2. ↑  Centre, UNESCO World Heritage. «Wadi Rum Protected Area». *UNESCO World Heritage Centre* (στα Αγγλικά). Ανακτήθηκε στις 14 Νοεμβρίου 2020.
3. ↑   «The Nabataeo-Roman Site of Wadi Ramm - Iram A New Appraisal». .
4. ↑  Ham, Anthony· Greenway, Paul (2003). *Jordan*. Lonely Planet. σελ. 212. ISBN 978-1-74059-165-2. Ανακτήθηκε στις 30 Μαΐου 2012.
5. ↑  The Seven Pillars? *roughguides.com*, accessed 19 June 2018
6. ↑  Scheck, Frank Rainer (1997). *Jordanien: Völker und Kulturen zwischen Jordan und Rotem Meer* (στα Γερμανικά). DuMont Reiseverlag. σελ. 12. ISBN 978-3-7701-3979-8. Ανακτήθηκε στις 30 Μαΐου 2012.
7. ↑  Howard, Tony· Taylor, Di (Μαΐου 1997). *Treks and Climbs in Wadi Rum, Jordan*. Cicerone Press Limited. σελ. 20. ISBN 978-1-85284-254-3. Ανακτήθηκε στις 30 Μαΐου 2012.
8. ↑  Craig Mackintosh: FROM DESERT TO OASIS IN 4 YEARS (JORDAN) 1 February 2014 *permaculturenews.org*, accessed 19 June 2018
9. ↑  The Complete Guide to Lawrence's Arabia 22 May 2004, *independent.co.uk*, accessed 19 June 2018
10. ↑  Gilles, Rappeneau. «Les Voies Bedouin du Wadi Ramm». *website*. Ανακτήθηκε στις 5 Φεβρουαρίου 2014.
11. ↑  Stevens, Dana (1 October 2015). «Saving Astronaut Watney». Slate.. Ανακτήθηκε στις 2 October 2015.
12. ↑  «Touristic Sites – South of Amman». Kinghussein.gov.jo. Ανακτήθηκε στις 30 Μαΐου 2012.
13. ↑  Galloway, Stephen (16 May 2012). «Return of the 'Alien' Mind». *The Hollywood Reporter*.. Ανακτήθηκε στις 22 August 2015.
14. ↑  Forde, Leon (28 Μαΐου 2013). «Ruairi Robinson, The Last Days On Mars». *Screen Daily*. Ανακτήθηκε στις 9 Φεβρουαρίου 2015.
15. ↑  Cooper, Sarah (19 Ιουλίου 2012). «Last Days On Mars». *Screen Daily*. Ανακτήθηκε στις 9 Φεβρουαρίου 2015.
16. ↑  «Ridley Scott’s The Martian moves to Jordan». kftv.com. 27 January 2015.. Ανακτήθηκε στις 19 February 2015.
17. ↑  «Ridley Scott and Matt Damon on Going to Jordan to Recreate Mars». *Yahoo!*. Yahoo!. 30 Σεπτεμβρίου 2015. Ανακτήθηκε στις 8 Οκτωβρίου 2015.
18. ↑  Kaleem Aftab: Naji Abu Nowar talks about exploring the Bedouin way of life in his first feature Theeb 25 August 2014, *thenational.ae*, accessed 19 June 2018
19. ↑  Jolin, Dan (14 Δεκεμβρίου 2016). «Rogue One: A Star Wars Story — The complete history, Part III». *Empire* (στα Αγγλικά). Ανακτήθηκε στις 14 Δεκεμβρίου 2016.
20. ↑  Arvedon, Joe (22 Μαΐου 2019). «Star Wars: We Now Know the Name of The Rise of Skywalker's Desert Planet». *CBR.com*. Ανακτήθηκε στις 24 Μαΐου 2019.
21. ↑  «Dune: Josh Brolin Reveals Arrakis Shooting Location in New Video» (στα Αγγλικά). Ανακτήθηκε στις 2 Μαΐου 2019.
22. ↑  «Dune: Timothée Chalamet On The 'Awe-Inspiring' Desert Shoot – Exclusive Images». *Empire* (στα Αγγλικά). 31 Αυγούστου 2020. Ανακτήθηκε στις 31 Αυγούστου 2020.
23. ↑

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ουάντι Ραμ** |

* Επίσημη ιστοσελίδα

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 315138026
* GND: 4408315-4
* NKC: ge131395

 |

 |